Okresná prokuratúra Považská Bystrica 
Ľ. Štúra 1, 017 01 Považská Bystrica 1

Číslo: Pv 725/15/3306	Považská Bystrica, 16.11.2015 
EEČ : 2-26-131-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov 

Rozhodol: 	prokurátorka Okresnej prokuratúry Považská Bystrica 

Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: 459 XXXXX
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov 

na tom skutkovom základe, že:

hoci bol ako otec mal. XXXXX, nar. XXXXX povinný podľa Zákona o rodine, prispievať na jej výživu po 100,- € mesačne, pričom výživné bolo najskôr XXXXX orgánom činným v trestnom konaní, v rámci vyriešenia predbežnej otázky, podľa § 7 ods. 1  Tr. por., vzhľadom na osobné a majetkové pomery obv. XXXXX počet jeho vyživovacích povinností a vek dieťaťa, berúc do úvahy skutočnosti, zistené príslušným súdom, ktorý o výživnom rozhodoval, neskôr, v tej iste výške, teda po 100,- € mesačne, na základe rozsudku Okresného súdu XXXXX, sp. zn. XXXXX zo dňa XXXXX právoplatného dňom XXXXX, ktoré výživné mal zasielať vždy do 15.-teho dňa v mesiaci, do rúk matky dieťaťa XXXXX, bytom XXXXX túto povinnosť neplnil vôbec, a to ani v mieste bydliska dieťaťa, bývajúceho s matkou, ani na inom mieste, ani na území XXXXX republiky, kde sa počas kritickej doby zdržiaval a tejto povinnosti sa úmyselne vyhýbal, tak, že potom, ako ukončil  pracovný pomer dňom 26.06.2014 vo v. o. s. XXXXX, sa na príslušnom úrade práce nezaevidoval, dávky a príspevky v hmotnej núdzi nepoberal, neboli mu vyplácané dávky sociálnou poisťovňou, ani nepodnikal, čím mu za obdobie od januára 2015 až do konca októbra 2015 vznikol dlh na výživnom vo výške 1.000,- €,  

lebo zanikla trestnosť činu tým, že obv. XXXXX si svoju vyživovaciu povinnosť dodatočne splnil v celom rozsahu a trestný čin nemal trvalo nepriaznivé následky na dieťa

Odôvodnenie:
Uznesením povereného príslušníka Obvodného oddelenia PZ XXXXX ČVS:ORP-XXXXX zo dňa XXXXX bolo začaté trestné stíhanie a zároveň vznesené obvinenie XXXXX pre prečin zanedbania povinnej výživy podľa § 207 ods. 2 Tr. zák., na tom skutkovom základe, hoci bol ako otec mal. XXXXX, nar. XXXXX povinný podľa Zákona o rodine, ako aj na základe rozsudku Okresného súdu XXXXX sp. zn. XXXXX zo dňa XXXXX právoplatného dňom XXXXX prispievať na jej výživu po 100,- € mesačne vždy do 15.-teho dňa v mesiaci, ktoré výživné mal zasielať do rúk matky dieťaťa XXXXX, bytom XXXXX okres XXXXX, túto povinnosť neplnil vôbec, a to ani v mieste bydliska dieťaťa, bývajúceho s matkou, ani na inom mieste, ani na území XXXXX republiky, kde sa počas kritickej doby zdržiaval, tejto povinnosti sa úmyselne vyhýbal, tak, že potom, ako ukončil pracovný pomer vo v. o. s. XXXXX dňom 26.06.2014, sa následne sa na príslušnom úrade práce nezaevidoval, ani nepoberal dávky a príspevky v hmotnej núdzi, neboli mu vyplácané ani dávky sociálnou poisťovňou, ani nepodnikal, čím mu za obdobie od januára 2015 až do konca októbra 2015 vznikol dlh na výživnom vo výške 1.000,- € . 

Poverený príslušník PZ, mi predložil vyšetrovací spis ČVS:ORP-XXXXX, ktorý sa na vec vzťahuje, dňa 06.11.2015 s návrhom na zastavenie trestného stíhania pre horeuvedený trestný čin voči obv. XXXXX z dôvodu účinnej ľútosti. 

Preskúmala som vyšetrovací spis a zistila som, že návrh povereného príslušníka PZ je dôvodný. 

Z vyšetrovacieho spisu zisťujem, že obv. XXXXX bol povinný prispievať na výživu mal. XXXXX po 100,- € mesačne do rúk jej matky XXXXX. Výživné bolo určené rozsudkom Okresného súdu XXXXX sp. zn. XXXXX zo dňa XXXXX právoplatným dňom XXXXX 

V priebehu prípravného konania bola vypočutá matka dieťaťa XXXXX, ktorá podávala trestné oznámenie, pričom vo svojej poslednej výpovedi zo dňa 28.10.2015, potvrdila, že obv. XXXXX má uhradené celé výživné od januára 2015 až do konca októbra 2015, nakoľko dňa 26.10.2015 obdržala bezpečnostú obálku, v ktorej obv. XXXXX poslal sumu vo výške 1.040,- € z tohto titulu. Svedkyňa a poškodená XXXXX prehlásila, že neplatenie výživného nemalo trvalo nepriaznivé následky na dieťa. 

Vzhľadom k tomu, že rozsudok o výživnom Okresného súdu XXXXX sp. zn. XXXXX zo dňa XXXXX nadobudol právoplatnosť až dňa XXXXX pričom začiatok plynutia kritickej doby neplatenia výživného bol ustálený od januára 2015, obdobie mesiacov január až apríl 2015, počas ktorých obv. XXXXX výživné neplatil, bolo brané do úvahy ako kritické, nakoľko poverený príslušník PZ, ako orgán činný v trestnom konaní, najskôr určil výšku mesačného výživného za toto obdobie v rámci vyriešenia predbežnej otázky podľa § 7 ods. 1 Tr .por., pričom sa stotožnil s tým, čo zistil okresný súd pri šetrení podmienok pre určenie výživného obv. XXXXX. Poverený príslušník PZ bral do úvahy osobné a majetkové pomery obv. XXXXX, počet jeho vyživovacích povinností a vek dieťaťa a určil, že aj za obdobie od januára 2015 do konca apríla 2015 má obv. XXXXX platiť po 100,- € mesačne titulom výživného. 

Vyšetrovací spis obsahuje ďalšie dôkazy listinného charakteru, a to rozsudok o výživnom, rodný listy dieťaťa, správy z Národnej ústredne INTERPOL, o šetrení pobytu obvineného XXXXX, správy z rôznych inštitúcií z okresu XXXXX obec XXXXX, kde mal obv. XXXXX naposledy trvalé bydlisko, odpis z registra trestov a záznam z priestupkového registra MV SR.

Zo správy MV SR, Národnej ústredne INTERPOL zo dňa 22.10.2015 vyplýva, že obv. XXXXX sa v tomto období fyzicky zdržiava na území XXXXX republiky a býva v ubytovni XXXXX XXXXX, XXXXX republika, na adrese XXXXX XXXXX XXXXX

Podľa § 86 ods. 1 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods.1 písm. h/ Tr. por.  prokurátor zastaví trestné stíhanie, ak zanikla trestnosť činu. 

Pretože obv. XXXXX uhradil dlh na výživnom ešte v priebehu prípravného konania, prečin, z ktorého bol obvinený, nemal trvalo nepriaznivé následky na maloleté dieťa, čím využil ustanovenie o účinnej ľútosti, bolo možné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	JUDr. Gabriela Vašutová 
	 prokurátorka